Zlatý fond SME

Klasické diela nielen slovenskej literatúry na

zlatyfond.sme.sk

Zajko Bojko

Ľudmila Podjavorinská

Copyright © 2022 Petit Press

Copyright ePub version © 2022 iAdverti

Copyright © 2022 Zlatý fond denníka SME

All rights reserved.

Ďakujeme digitalizátorom: Viera Studeničová, Michal Garaj, Lenka Bobčíková

Tento súbor podlieha licencii \'Creative Commons Attribution-NonCommercial-NoDerivs 2.5 License\'. Viac informácií na

http://zlatyfond.sme.sk/dokument/autorske-prava/

ISBN-978-80-559-0766-6

￼

PÔVODNÁ PUBLIKÁCIA

Ľudmila Podjavorinská. Zajko Bojko. Mladé letá. Bratislava 1996. 112 s. Magda Baloghová, editorka. Irena Závodná, technická redaktorka.

Bibliografické poznámky

Ľudmila Podjavorinská: Zajko Bojko

Mladé letá 1996

Bratislava

1996

Tretie vydanie.

Editorka Magda Baloghová.

Technická redaktorka Irena Závodná.

KRŠTENIE

Kde sa vzali, tu sa vzali,

boli zajci chutní, malí

a v tom lese pod dubom

bolo im sťa holubom.

V teplom domku, namojveru,

bolo ich tam za pol meru,

doniesla ich v hojný rok

vrana, a či iný zmok.

Bol tam Macko, Mucko, Mica,

malá Méca parádnica,

všetko zajci ušatí,

i ten Bojo strapatý.

Mama, tata boli radi,

že ich toľko, že sú mladí,

lebo sa im videlo,

že je s nimi veselo.

Na tú radosť, že ich veľa,

rodina sa zišla celá —

Kto to zmyslel, kto to nie,

spravili si krštenie.

Prišli zajci, prišli tetky,

zhora-zdola na posiedky,

na tú veľkú hostinu,

preveselú hodinu!

Straka rýchlou bola zváčkou,

maškrtná myš umývačkou,

chrčok nosil na stoly,

vše do vlastnej stodoly.

Pani kmotre, pani líške,

odkázali po pipíške,

aby prišla, lebo nie,

že je u nich krstenie.

Ale kmotra odkázala,

že by kožuch plátať mala,

že nepôjde o suchu

v ošklbanom kožuchu.

Bez pozvania králik prišiel

a s ním sused, čujný syseľ,

veverička veselá

za vrchstolom sedela.

Tata znášal chutné kúsky

do hrnčíčka, do kapustky,

zajačička premilá

pampúšiky pražila.

Vrabec pekné vinše skladal,

ktože by to bol v ňom hľadal?!

Krásne slová, zvučný rým:

„Čimčarara, čim-čim-čim!“

Aby kmotor nemal škodu,

pili iba čistú vodu,

preto potom nejeden

triezvy vám bol ani peň!

Jedli, pili, hodovali,

po dva kúsky razom brali,

všetko chváliac naporad:

„Dobré je to, kto to rád!“

Od stola keď potom vstali,

pekne všetci zaželali,

ako káže dobrý tón:

„Kadiaľ dnuka, tadiaľ von!“

A keď sa už domov brali,

výslužky im chutné dali,

každý dostal výslužku,

po pampúšku, posúšku.

Koniec ukážky

Table of Contents

Pôvodná publikácia

Krštenie